google/wiki40b huggingface dataset:
मिस्री पाउंड

इतिहास

1834 में द्विधातु पर आधारित मिस्री मुद्रा जारी करने संसदीय विधेयक को आधिकारिक करने के उद्देश्य से रॉयल डिक्री जारी की गई। मिस्री पियास्त्रे के स्थान पर मिस्र पौंड, मुद्रा की प्रमुख इकाई के रूप में जारी की गई। बावजूद इसके पियास्त्रे पाउंड के रूप में प्रचलन में बनी रही, जिसे 40 पैरा में समविभाजित किया जा सकता था। 1885 में पैरा को जारी करना रोक दिया गया और पियास्त्रे को टेंथ्स (ओसरो एल गिर्ष) में विभाजित किया गया। इस टेंथ्स को 1916 में मालीम (मिलीम्स) के नाम से जाना गया। कानूनी विनिमय दरों कानून के बल द्वारा महत्वपूर्ण विदेशी मुद्राओं के लिए जो आंतरिक लेनदेन के निपटान में स्वीकार्य हो गई तय की गई। अंततः इस मिस्र के 1885 और 1914 के बीच एक वास्तविक स्वर्ण मानक का उपयोग कर, 1 मिस्री पाउण्ड = 7.4375 ग्राम शुद्ध सोने के बराबर रखा गया। प्रथम विश्व युद्ध के शुरू होने के बाद मिस्री पाउण्ड को ब्रिटिश पाउंड के बराबर मूल्य में रखा गया था।

यह व्यवस्था 1962 तक बनी रही, जब मिस्र ने मुद्रा का हल्का अवमूल्यन करते हुए 1 मिस्री पाउण्ड = 2.3 डॉलर की दर पर अमेरिकी डॉलर पर तब्दील कर ली। यह विनिमय दर 1973 में डॉलर के अवमूल्यन के साथ 1 मिस्री पाउण्ड = 2,55555 डॉलर की दर पर तब्दील हो गई। 1978 में मिस्र पौंड का अवमूल्यन हुआ और विनिमय दर 1 मिस्र पाउंड = 1,42857 डॉलर (1 डॉलर = 0.7 मिस्री पाउण्ड) के बराबर हो गई। मिस्री पाउंड 1989 में शुरू हुआ। नेशनल बैंक ऑफ मिस्र ने 3 अप्रैल 1899 को पहली बार के लिए बैंकनोट जारी किया। 1961 में सेंट्रल बैंक ऑफ मिस्र में सेंट्रल बैंक ऑफ मिस्र और नेशनल बैंक ऑफ मिस्र को एकीकृत कर दिया गया।
बहुपद

बीजगणित का एक मौलिक प्रमेय

बीजगणित का एक मौलिक प्रमेय यह है कि यदि f (x) चर राशि x में घात m का बहुपद है, तो बहुपद समीकरण f(x) = 0 के सदा m मूल होते हैं। ये मूल संमिश्र (complex) भी हो सकते हैं और संपाती (coincident) भी।
यदि f(x) = 0 का कोई मूल p1 है तो बहुपद f(x) में (x-p1) का भाग पूरा-पूरा चला जाता है और भागफल में घात m-1 वाला एक बहुपद f1(x) प्राप्त होता है। अब बहुपद समीकरण f1(x) = 0 के m-1 मूल होंगे और यदि इसका एक मूल (x-p2) है (यह भी संभव है कि p2=p1), तो फिर f1(x) में (x-p2) का भाग पूरा चला जाएगा। यह एक महत्वपूर्ण प्रमेय है कि f(x) का गुणनखंडन अद्वितीय होता है।
यदि हम f(x) के गुणांकों और गुणनखंडों में प्रयुक्त संख्याओं पर यह प्रतिबंध लगा दें कि वे किसी अमुक क्षेत्र की होंगी, तो मूलों का अस्तित्व अवश्यंभावी नहीं रहता। इतना अवश्य है कि यदि बहुपद का गुणनखंडन हो सकेगा, तो गुणनखंड अद्वितीय होंगे।

विशिष्ट बहुपद

किसी फलन को व्यक्त करने के लिए य, य², ....के अतिरिक्त अन्य बहुपद समुदाय भी हैं। उदाहरणत:, लजांड्र बहुपद (Legendre Polynomial)। इन बहुपदों का उपयोग अनुप्रयुक्त गणित में बहुलता से होता है। इसी प्रकार हर्माइट बहुपदों का सांख्यिकी में उपयोग होता है।
अंतर्वेशन (इंटरपोलेशन) समूचा ही बहुपद द्वारा सन्निकटीकरण (approximation) पर आधारित है। (m) दिए हुए मानों का उपयोग करनेवाले अंतर्वेशन सूत्र के आधार में इन मानों को ग्रहण करनेवाले m-1 घात के बहुपद की कल्पना निहित होती है।
हाथ की सफाई

संक्षेप

अपने माता-पिता के दुखद निधन के बाद, राज कुमार भी अपने बड़े भाई से अलग हो जाता है। वह बम्बई में भूखा और गरीबी में भटकता है। उसे एक चोर, उस्मानभाई (सत्येन कप्पू) द्वारा अपना लिया जाता है। वह उसे जेब कतरी और चोरी करने में माहिर करता है। इस माहौल में राज बड़ा हो जाता है। राजू (रणधीर कपूर) को पता चलता है कि कामिनी (हेमामालिनी) नाम की एक धनी महिला घर से भाग गई है। उसको ढूंढने पर सभी अखबारों में इनाम रखा गया है। वह उसे खोज लेता है और उसके साथ प्यार में पड़ने का नाटक करता है। 
वह उसका हार भी चुरा लेता है और उसे वापस उसके दमनकारी चाचा के घर ले जाता है, जो चाहते हैं कि उसकी शादी रंजीत (रंजीत) से हो। कामिनी फिर भागने में सफल रहती है, इस बार चालाक राजू, जिसके प्यार में वो पड़ गई है से बच-बचाकर। वह फिर शंकर (विनोद खन्ना) नाम के एक आपराधिक डॉन के चंगुल में पड़ जाती है, जिसके पास उसका हार भी है, जिसे उसने राजू से खरीदा है। वो भी ये सुनिश्चित करना चाह रहा है कि वह घर लौट जाए। कामिनी फिर से भाग जाती है और फिर से राजू के सामने पड़ जाती है। जिसे वह अब रोमा (सिमी गरेवाल) नामक एक महिला और एक बच्चे के साथ पाती है।
हैमलेट

हैमलेट (Hamlet) शेक्सपियर का एक दु:खांत नाटक है, जिसका अभिनय सर्वप्रथम सन् १६०३ ई. तथा प्रकाशन सन् १६०४ ई. के लगभग हुआ था।

कथानक

क्लॉडियस अपने बड़े भाई और 
डेनमार्क के राजा हैमलेट की हत्या करता है। उसके इस षडयंत्र में मृत राजा की पत्नी गरट्रूड भी उसका साथ देती हैI वो दोनों ये अफवाह फैला देते हैं कि राजा हैमलेट की मौत सांप के काटने से हुई है I राजा की मृत्यु के कुछ दिन बाद ही गरट्रूड क्लॉडियस से शादी कर लेती है। इस प्रकार अब क्लॉडियस डेनमार्क का नया राजा बन जाता है I
राजकुमार हैमलेट, जो कि राजा हैमलेट का पुत्र है, वह इस कहानी का नायक है I जब राजा की मृत्यु होती है तब वह विटेनबर्ग में पढने के लिए गया हुआ था और पिता की अकस्मात मृत्यु की खबर सुनकर डेनमार्क वापिस लौटता है I स्वाभविक रूप से उसे अपनी माँ की इतनी जल्दी दूसरी शादी से बहुत हैरानी होती है I एक रात उसे अपने पिता का भूत ( प्रेतात्मा ) दिखाई देता है जो उसे उसके चाचा और उसकी माँ के षडयंत्र से अवगत करवाती है और उसे अपने चाचा क्लॉडियस से बदला लेने  लिए प्रेरित करती है I साथ ही उस से वचन लेती है कि वह अपनी माँ को कोई नुक्सान न पहुचाये I
राज कुमार हैमलेट अपनी बदले की भावनाए छुपा कर अजीब सा व्यवहार करने लगता है I जिससे लोगों के मन में यह धारण होती है कि वह लार्ड चेंबरलेन पोलोनियस की पुत्री ओफीलिया के प्रेम में पागल हो गया है। वह ओफीलिया से प्यार करता है लेकिन उसका अजीब व्यवहार ओफीलिया को भी परेशानी में डाल देता है I
अपने पिता की प्रेतात्मा द्वारा बताए हुई बात की पुष्टि के लिए हैमलेट भरी सभा में एक ऐसे नाटक का आयोजन करता है व उसमे अभिनय करता है जिसमें एक राजा को उसके भाई ने मार कर उसकी रानी से शादी कर ली I क्लाडियस की तीव्र प्रतिक्रिया से हैमलेट के मन में यह निश्चित हो जाता है कि प्रेतात्मा द्वारा बताई हुई बातें सत्य हैं। नाटक के उपरांत वह अपनी माता की भर्त्सना करता है तथा क्लाडियस के धोखे में परदे के पीछे छिपे हुए पोलोनियस को मार डालता है। पोलोनियस ओफीलिया के पिता हैं I अब क्लाडियस हैमलेट की हत्या के लिए व्यवस्था करता है और इसके लिए उसे दो दरबारियों के साथ व एक गुप्त पत्र के साथ इंग्लैंड भेजता है। किसी तरह से हैमलेट बच कर वापिस डेनमार्क आ जाता है और वो दोनों दरबारी मारे जाते हैं I 
हैमलेट के पागलपन और अपने पिता की मौत के सदमे के कारण ओफीलिया पागल हो जाती है और उसकी मृत्यु हो जाती है I लेयरटीज पोलोनियस का पुत्र और  ओफीलिया का भाई है I क्लॉडियस उसे ये विश्वास दिला देता है कि उन दोनों की मौत का कारण हैमलेट ही है I लेयरटीज हैमलेट को द्वंद युद्ध के लिए चुनौती देता है। लेयरटीज को क्लाडियस का समर्थन प्राप्त है। क्लाडियस लेयरटीज को विष से बुझी हुई तलवार देता है ताकि हैमलेट को मारना आसान हो जाये I क्लाडियस ये भी इंतजाम करता है कि यदि हैमलेट लेयरटीज को मार देता है तो वह उसकी जीत की ख़ुशी में विष मिला हुआ मदिरा का प्याला उसे दे देगा I  हैमलेट और लेयरटीज दोनों घायल हो जाते हैं और उनकी तलवारें भी आपस में बदल जाती हैं I लेयरटीज पहले मर जाता है और मरने से पहले हैमलेट से माफ़ी मांगता है और गरट्रूड भी अनजाने में विष मिली हुई मदिरा पीकर मर जाती है। हैमलेट क्लाडियस को मार देता है और मरने से पहले अपने ख़ास मित्र होरेशियो को सम्बोधित करता है और कहता है कि वह डेनमार्क के सम्राज्य को संभाले I 
यह कहानी नोर्वे और डेनमार्क के आपसी झगड़े की पृष्ठभूमि को भी बयान करती है I   
इस नाटक में अनेक महत्वपूर्ण नैतिक और मनोवैज्ञानिक प्रश्नों का समावेश हुआ है तथा समीक्षकों ने इसमें निबद्ध समस्याओं पर गंभीर विचार प्रकट किए हैं।
2000 रोम मास्टर्स

पुरुष युगल

मार्टिन डैम /  डोमिनिक हरबाती ने  वेन फरेरा /  येवगेनी केफेलनिकोव को 6-4, 4-6, 6-3 से हराया।
बिय़ानीबजार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बिय़ानीबजार उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
एम॰ जी॰ श्रीकुमार

प्राथमिक जीवन

श्रीकुमार का जन्म हरिपद, अलप्पुऴा ज़िला, केरल में हुआ था। उनका जन्म २५ मई १९५७ में हुआ था। उनके पिता, मालाबार गोपालन नायर एक गायक थे। उनके बड़े भाई, एम जी राधाकृष्णन भी एक पुरस्कृत संगीतकार थे, तथा उनकी बड़ी बहन के ओमानकुट्टी भी एक प्रसिद्ध शास्त्रीय संगीत गायिका थी। संगीत की दुनिया में प्रवेश करने से पहले, उन्होंने, बैंक में काम करने से शुरुआत की थी। बाद में, अपने बड़े भाई के साथ, उनके कॉन्सर्ट में उनका साथ देने से ही उन्होंने संगीत की दुनिया में प्रवेश किया।

व्यावसायिक जीवन

श्रीकुमार ने अपने व्याकसायिक जीवन का आरम्भ, मलयाली फ़िल्म, कुली(१९८३) से की थी, जिसका निर्देशन अशोक कुमार ने किया था। प्रियदर्शन द्वारा निर्देशित फिल्म, चित्रम(१९८८) पहली फ़िल्म थी, जिसमें उन्होंने सारे गाने गाए थे। उन्होंने अपने व्यावसायिक जीवन में, मलयालम, तमिल, तेलुगु, कन्नड और हिन्दी भाषाओं में कुल ३००० से अधिक गानों में काम किया है।
उन्होंने चतुरंगम (२००२), ताण्डवम् (२००२), काञ्चीवरम्(२००८), ऍलेग्ज़ैण्डर द ग्रेट और ओरु नाळ वारुम्जैसी फिल्मों में बतौर संगीत निर्देशक, काम किया है। उन्होंने रागसरंगम के नाम से एक अर्धशास्त्रीय स्वरूप में, एक वीडियो एल्बम भी रिलीस की थी। उसके अलावा उन्होंने मलयाली भाषा मे भगवान अय्यप्पा को समर्पित भी कुछ भक्ति गीत गा चुके हैं।

निजी जीवन और परिवार

चौदह साल तक साथ रहने के बाद, श्रीकुमार ने १४ जनवरी सन २००० को, कोल्लूर, कर्नाटक के मूम्बिका मन्दिर में लेखा से शादी की। उनकी कोई सन्तान नहीं है। श्रीकुमार तिरुवनंतपुरम के जागती इलाके में रहते हैं।

पुरस्कार

उन्हें अपने गानों के लिए दो बार, १९९९ और १९९० में सर्वश्रेष्ठ पर्श्वगायिकी के लिए राष्ट्रीय फ़िल्म पुरस्कार से नवाज़ा गया है। आरके अलावा उन्होंने तीन बार, १९९१, ९२ और ९८ में केरल राज्य फ़िल्म पुरस्कार जीता है। २०१६ में, मलयाली फ़िल्म ओप्पम के गाने, चिन्नम्मा के लिए उन्हें दक्षिण फ़िल्मफ़ेयर पुरस्कार दिया गया था। इसके अलावा उन्होंने चार बार एशियानेट फ़िल्म पुरस्कार और तीन बार सूर्या टीवी अवार्ड जीत है।
नोकिया सी1-01

नोकिया सी१-०१ (अंग्रेज़ी: Nokia C1-01) नोकिया कंपनी का एक कम कीमत पर मिलने वाला उत्पाद है। इसमें बी एल 5 सी बेटरी लगी हुई हैं, जो अमूमन तीन से चार दिन तक आराम से चल जाती हैं। इसमें एमपी 3, गाने तथा 3जीपी विडियो चलता हैं। यह एक जावा स्पोर्टेड फोन हैं जिसमे 2जी इंटरनेट अच्छी गति से चलता है।
हरिश्चंद्र घाट

वाराणसी के सभी घाट बहुत ही मनोरम हैं। परन्तु कुछ घाटों का पौराणिक दृष्टि से विशेष महत्व है उनमें से " हरिश्चंद्र घाट " भी उल्लेखनीय है। यह घाट मैसूर घाट एवं गंगा घाटों के मध्य में स्थित है। हरिश्चंद्र घाट पर  हिन्दुओं के अंतिम संस्कार रात-दिन किए जाते हैं। हरिश्चंद्र घाट के समीप में काशी नरेश ने बहुत भव्य भवन " डोम राजा " के निवास हेतु दान किया थ।। यह परिवार स्वयं को पौराणिक काल में वर्णित "कालू डोम " का वंशज मानता है। हरिश्चंद्र घाट पर चिता के अंतिम संस्कार हेतु सभी सामान लकड़ी कफ़न धूप राल इत्यादि की समुचित व्यवस्था है। इस घाट पर राजा  हरिश्चंद्र माता तारामती एवं रोहताश्व का बहुत पुरातन मंदिर है साथ में एक शिव मंदिर भी है। आधुनिकता के युग में यहाँ एक विद्युत शवदाह भी है,परन्तु इसका प्रयोग कम ही लोग करते हैं। बाबा कालू राम ऐवं बाबा किनाराम जी ने अघोर सिद्धी प्राप्ति के लिऐ यहीं शिव मंदिर पर निशा आराधना की थी। कहा जाता है बाबा किनाराम जी ने सर्वेश्वरी मंत्र की सिद्धी हरिश्चंद्र घाट पर प्राप्त की थी।
कांस्य युग

इतिहास

सम्पूर्ण युग की अवधि विश्व के विभिन्न क्षेत्रों में कांसे को पूर्णतया इस्तेमाल से सम्बन्धित है, हालांकि अलग-अलग जगहों में यह घटना अलग-अलग दौर में हुयी।
इस्सस का युद्ध

इस्सस का युद्ध ईरान के राजा दारा और और सिकंदर के बीच हुआ था। यह युद्ध 333 ई.पू. के अक्टूबर/नवम्बर में दक्षिणी अनातोलिया में हुआ था। इसमें सिकन्दर की सेना विजयी रही थी।

परिचय

सीरिया में फ़रात नदी से थोड़ी दूर पर मिरियांद्रस के पास अलेग्ज़ांद्रिया था वहीं उत्तर की ओर इस्सस के मैदान में दारा की फौजें खड़ी थीं और दक्खिन की ओर अपने रिसालों और पैदलों के साथ मकदूनिया का राजा सिकंदर डटा था। दारा की सेनाएँ देली की धारा के दोनों ओर चलकर ग्रीक सेना पर हमले के लिए बढ़ीं। इधर सिकंदर ने दारा की हरावल पर हमला किया। हरावल टूट गई। ईरानी सेना बड़ी संख्या में मारी गई। दियोदोरस और प्लूतार्क ने यह संख्या 1 लाख 10 हजार बताई है। मृत मकदूनियाई सैनिकों की संख्या साढ़े चार सौ ही बताई जाती है जिसे सहीं नहीं माना जाता।
ईरान के विरुद्ध सिकंदर का यह पहला अभियान था, अंतिम अभियान 331 ई.पू. में हुआ। दारा के पूर्वजों ने कभी ग्रीस पर चढ़ाई कर एथेंस को जला डाला था और ईरान की विजय करते समय सिकंदर भूला न था कि उसे ईरान और उसके सम्राट् के प्रतिनिधि दारा तृतीय से बदला लेना है। ईरान की राजधानी पर्सिपोलिस को जलाकर उसने एथेंस का बदला लिया पर वह अरबला की लड़ाई के बाद हुआ जो बाख्त्री पर उसके हमले के पहले ईरान के विरुद्ध अंतिम अभियान था।
इस्सस के युद्ध में ईरान के विध्वंस का आरंभ था जिसके परिणाम में सीरिया से हिंदूकुश और आमू दरिया तक एशिया की जमीन सिकंदर के अधिकार में आ गई। इस्सस के युद्ध ने प्रमाणित कर दिया कि शत्रु की सेना की संख्या चाहे जितनी बड़ी हो, विजय संख्या से नहीं, सैन्य संचालन के कौशल से होती है। दारा के पास संख्या थी, सिकंदर के पास रणकौशल था।
जगह

अन्य अर्थ

स्थान
विज्ञान के नियम

उन भौतिक नियमों को विज्ञान के नियम कहा जाता है जो सार्वत्रिक (universal) समझे जाते हैं तथा जो भौतिक जगत के अपरिवर्तनशील तथ्य हैं। किन्तु फिर भी, यदि कोई नया तथ्य या साक्ष्य मिलता है जो इस नियम के विरुद्ध हो तो विज्ञान के नियम असत्य सिद्ध हो सकते हैं। "नियम", परिकल्पना (hypotheses), सिद्धान्त (theories), अभिगृहीत (postulates), प्रिंसिपल (principle) आदि से इस मामले में अलग है कि नियम विश्लेषणात्मक कथन (analytic statement) होता है जिसमें प्राय: प्रयोग द्वारा कोई नियतांक प्राप्त किया गया होता है। किसी सिद्धान्त में कई नियम हो सकते हैं या वह सिद्धान्त किसी नियम से इंगित होता हो सकता है।
बालासर

बालासर (अंग्रेजी : Balasar) एक गांव है जो भारतीय राज्य राजस्थान के जोधपुर ज़िले के फलोदी तहसील में स्थित है।
बालासर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २२२ है।
छोटा गोविंदपुर जमशेदपुर

छोटागोविंदपुर जमशेदपुर के दक्षिण पूर्वी सीमांत पर बसा एक आवासीय कालोनी है। इसकी स्थापना सन 1960 के दशक में बिहार राज्य आवासीय निगम द्वारा टाटा मोटर्स के कर्मचारियों के लिये की गयी थी। जमशेदपुर अधिसूचित क्षेत्र के अनुसार इसे ग्रामीण इलाकों में गिना जाता है तथा यह झारखंड के जुगसलाई विधानसभा क्षेत्र के अंतर्गत आता है।
2001 के भारत की जनगणना के अनुसार, छोटा गोबिंदपुर की जनसंख्या 24,751 है जिसमें 53% पुरुष एवं 47% महिलायें शामिल हैं। यहाँ की औसत साक्षरता दर 76% है जो राष्ट्रीय औसत 59.5% से काफी अधिक है एवं यहाँ 82% पुरुष एवं 69% महिलायें साक्षर हैं। इस कस्बे की 12% आबादी 6 वर्ष या उससे कम की है।

कैसे पहुँचे

छोटा गोविंद्पुर पहुँचने के लिए जमशेदपुर के मुख्य बस पड़ाव जो कि साक्ची में स्थित हैं, वहाँ से आप नियमित रूप से चलने वाली मिनी बसों की सहायता ले सकते हैं। प्रात: पाँच बजे से रात के बारह बजे तक यह परिवहन सुविधा उपलब्ध रहती है। इसके अतिरिक्त आप साक्ची से ही चलने वाले थ्री व्हीलर का इस्तेमाल भी कर सकते हैं, परंतु इसके लिए आपको टेल्को स्थित लेबर ब्यूरो (आम बोलचाल की भाषा में लेबरबीरो) नामक स्थान से छोटा गोविंदपुर जाने वाले थ्री व्हीलर के लिए बदलना पड़ेगा। आप चाहें तो साठ-सत्तर रुपये अदा कर पूरी थ्री व्हीलर में अकेले या सपरिवार सफ़र कर सकते हैं।
यदि आप टाटानगर स्टेशन पर उतरते हैं तो वहाँ से आपको छोटा गोविंदपुर की सीधी सेवा उपलब्ध नही हो सकेगी। आपको टेल्को जानेवाली बसों से लेबर ब्यूरो पहुँच कर वहाँ से छोटा गोविंद्पुर की बस लेनी होगी या फ़िर पूरा थ्री व्हीलर किराये पर लेना पड़ेगा।
२६८४ ईसा पूर्व

२६८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लोकप्रियता कुतर्क

लोकप्रियता कुतर्क (लातिनी: argumentum ad populum, आर्ग्युमॅन्टम ऐड पॉप्युलम; अंग्रेज़ी: populist fallacy या appeal to the masses), जिसे कभी-कभी गणतांत्रिक कुतर्क (democratic fallacy) भी कहते हैं, तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को इस आधार पर सच ठहराया जाने का प्रयास जो कि उसे बहुत या अधिकतर लोग मानते हैं।
नबिल फ़ेकर

नबिल फ़ेकर: (जन्म 18 जुलाई 1 99 3) एक फ्रांसीसी पेशेवर फुटबॉल खिलाड़ी है जो हमलावर मिडफील्डर के रूप में टीम खेलते हैं।
फ़ेकर ने मार्च 2015 में फ्रांस के लिए अपनी शुरुआत की और फीफा विश्व कप 2018 के लिए अपनी टीम में चुना गया था।
रूसी वायु सेना

संरचना

2009 में, रूसी वायु सेना की संरचना पूरी तरह से एयर आर्मी-एयर विभाजन या कोर-एयर रेजिमेंट की पिछली संरचना से कमांड-एयर बेस संरचना में बदल दी गई थी। रूसी वायु सेना अब 4 संचालन के कमान में विभाजित है, एयरोस्पेस डिफेंस ऑपरेशनल स्ट्रेटेजिक कमान, सैन्य परिवहन विमानन कमान, और लांग रेंज एविएशन कमान।

उपकरण

रूसी वायु सेना के उपकरण का सटीक मात्रात्मक और गुणात्मक संरचना अज्ञात है और आंकड़ों में दोनों उपयोगी और अपरिवर्तनीय विमान शामिल हैं। साथ ही भंडारण या रिजर्व रखे गए उपकरण के बारे में भी ज्यादा जानकारी नहीं हैं। फ्लाइटग्लोबल ने अनुमान लगाया था कि 2015 में सूची में लगभग 3,547 विमान थे। रूसी रक्षा मंत्रालय के अनुसार, 2014 में वायु सेना में आधुनिक हथियार का हिस्सा लगभग 35% तक पहुंच गया था। यह आंकड़ा 2016 के अंत तक 66% तक बढ़ा है और 2017 के अंत तक 72% तक।
सामरिक अध्ययन के लिए अंतरराष्ट्रीय संस्थान द्वारा प्रदान किए गए अनुमान बताते हैं कि रूसी वायु सेना के पायलट प्रति वर्ष औसतन 60 से 100 घंटे और परिवहन विमान में पायलट प्रति वर्ष 120 घंटे उड़ान में बिताते हैं।

रैंक और प्रतीक चिन्ह

स्वतंत्र रूसी वायु सेना को सोवियत संघ की रैंक में विरासत में मिली, हालांकि प्रतीक चिन्ह और वर्दी को थोड़ा बदल दिया गया था। रूसी वायु सेना रूसी ग्राउंड बल के समान रैंक संरचना का उपयोग करती है।
फरीदाबाद विधानसभा निर्वाचन क्षेत्र, हरियाणा

विधायक

इस क्षेत्र के वर्तमान विधायक श्री विपुल गोयल है
गॉल्फ़

गॉल्फ़ (Golf) गेंद और क्लब से खेला जाने वाला एक व्यक्तिगत खेल है जिसमें खिलाड़ी तरह-तरह के क्लबों का प्रयोग करते हुए गॉल्फ़ के मैदान में दूरी पर स्थित एक छेद में गेंद को डालने का प्रयत्न करते हैं। Golf s related some trofi - bakar cup, rider cup, bhratram cup, sirkit cup, Canada cup,Jan Hopkins cup,
तंग राज्य (प्राचीन चीन)

तंग राज्य (चीनी भाषा: 滕國, तंग गुओ; अंग्रेज़ी: Teng) प्राचीन चीन के झोऊ राजवंश के अंतिम भाग में बसंत और शरद काल और झगड़ते राज्यों के काल के दौरान एक रियासत थी। यह १०४६ ईसापूर्व से ४१४ ईसापूर्व तक चला। यह लू राज्य के अधीन था और आधुनिक शानदोंग प्रान्त के दक्षिण भाग में स्थित था। इसका क्षेत्र अब तंगझोऊ नामक शहरी-ज़िले में आता है। तंग राज्य को आगे चलकर युए राज्य ने हड़पकर अपने क्षेत्र में मिला लिया था। बहुत से चीनी लोग जिनका पारिवारिक नाम 'तंग' (Teng) होता है इसी क्षेत्र से होते हैं। तंग राज्य प्रसिद्ध चीनी दार्शनिक मोज़ी की जन्मभूमि भी थी।
जिन्सन जॉनसन

व्यक्तिगत जीवन

जॉनसन का जन्म १५ मार्च १९९१ को भारतीय राज्य केरल के कोज़ीकोडे जिले के चक्कीत्तपरा गांव में हुआ था। इन्होंने विद्यालयी शिक्षा सेंट जॉर्ज हाई स्कूल से की।
संयुक्त राष्ट्र मुख्यालय

संयुक्त राष्ट्र संगठन का मुख्यालय [[[अमेरिका]] के न्युयॉर्क शहर में स्थित है। इसका भवन आधिकारिक रूप से 9 जनवरी 1951 को खुला। इस भवन का निर्माण 1949-1950 में हुआ। इसके लिए विलियम जेकेंडॉफ से नदी के पूर्वी किनारे पर 17 एकड़ जमीन खरीदी गई। इस सौदे में नेल्सन रॉकफेलर की अहम भूमिका थी।
डोमार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

डोमार उपजिला बांग्लादेश के उत्तरी सीमान्तों में स्थित, रंगपुर विभाग के निलफामारी जिले में स्थित है।
बरेंद्र कृष्ण ढल

बरेंद्र कृष्ण ढल(ओडिया:ବରେନ୍ଦ୍ର କୃଷ୍ଣ ଧଳ,अँग्रेजी:Barendra Krushna Dhal,25 मार्च 1941 – 9 अगस्त 2016), उड़िया भाषा के पत्रकार, साहित्यकार एवं स्तंभकार थे। उन्होंने 19 पुस्तकों की रचना की। उनकी प्रसिद्ध कृतियों में निषेदा प्रेमा, नाइका और मुखा का नाम आता है। उन्होंने 6 बांग्ला उपन्यासों का अनुवाद भी किया। समाचार पत्रों एवं पत्रिकाओं में उनका लेख खुला विचार शीर्षक से प्रकाशित होता था। उनका जन्म 17 मार्च, 1939 को कटक जिले के बनाकी में हुआ था। उन्हें भुवनेश्वर में 1985 में राज्य का पहला पुस्तक मेला आयोजित करने का श्रेय जाता है। उन्हें वर्ष 1993 में बंगाली उपन्यास सम्बा के अनुवाद के लिए साहित्य अकादमी अनुवाद पुरस्कार से पुरस्कृत किया गया था।
9 अगस्त, 2016 को 77 वर्ष की आयु में उनका निधन हो गया।
नकोडा भरवजी

नकोडा भरव जी, नकोड़ा भैरव जी  या नकोड़ा भैरव एक सुरक्षित देवता की प्रतिमा है जिसे नकोड़ा में पूजा जाता है जो राजस्थान में एक जैन तीर्थस्थल है। यह विशेष रूप से श्वेतांबर समुदाय में लोकप्रिय है, परन्तु अन्य जैनों को भी इसके बारे में पता है। नकोड़ा भैरव अपने चमतकारी शक्तियों अथवा भक्तों की मुरादें पूरी करने और उनकी रक्षा करने के लिए जाने जाते हैं।
कई जैन नकोड़ा भैरव जी की लोकप्रियता से अप्रभावित हैं और यह मानते हैं कि इसका जैन धर्म से कोई सम्बंध नहीं है। फिर भी, साधारण जैन और जैन साधु इन मान्यताओं का भाग बनते हैं।</ref>
देवी दत्त शुक्ल

देवीदत्त शुक्ल (१८८८ -- ) हिन्दी के साहित्यकार एवं पत्रकार थे। महावीर प्रसाद द्विवेदी के बाद सरस्वती पत्रिका के सम्पादन का गुरुतर भार सन् १९२५ से १९२७ फिर १९२९ - १९४६ तक शुक्ल जी ने ही सँभाला। शुक्ल जी ने २७ वर्षों तक "सरस्वती" का सम्पादन किया।

जीवन परिचय

देवी दत्त शुक्ल का जन्म सन् १८८८ ई॰ में बक्सर (उन्नाव) में हुआ। देवीदत्त शुक्ल हिन्दी पत्रकारिता के इतिहास में सदैव स्मरणीय रहेंगे। सन् १९४६ में दृष्टहीन होते हुए भी इन्होने अपने पच्चीस वर्षों के सम्पादन काल के कृतित्व का वर्णन अपनी आत्मकथा "सम्पादक के पच्चीस वर्ष" में किया, जिसकी पंक्ति-पंक्ति से कर्तव्य निष्ठा और दृढ़ संकल्प के अनेक मर्मस्पर्शी दृष्टांत प्रकाश में आ चुके हैं।

प्रमुख कृतियाँ

शुक्ल जी हिन्दी साहित्य के श्रेष्ठ गद्य लेखक रहे हैं। शुक्ल जी ने कहानी, उपन्यास, जीवनी, आत्मकथा, इतिहास तथा धर्म और दर्शन सम्बंधी पुस्तकों की रचना की है। शुक्ल जी की प्रमुख कृतियाँ हैं- स्वाधीनता के पुजारी, अवध के गदर का इतिहास, सम्पादक के पचीस वर्ष, हिन्दुओं की पोथी, साधक का संवाद, कालरात्रि, क्रान्तिकारी आदि।
प्रगाश

प्रगाश तीन कश्मीरी मुस्लिम लड़कियों द्वारा बनाया गया एक आधुनिक (रॉक) संगीत-समूह (बैंड) था जिसका गठन दिसंबर 2012 में हुआ था। इन प्रतिभावान लड़कियों के इस बैंड को काफी प्रसिद्धी मिली लेकिन थोड़े समय पश्चात ही इन पर इस्लाम के नियम तोड़ने के आरोप में आतंकवादियों से धमकियां मिलने लगी। इनके विरुद्ध श्रीनगर के मुफ्ती ने फतवा भी जारी किया, जिसके परिणामस्वरूप उन्होंने इसे बंद करने का निर्णय ले लिया।
कायाकल्प (प्रेमचंद)

‘कायाकल्प’ प्रेमचंद के पूर्वलिखित उपन्यासों से भिन्न एध्यात्मिक पृष्ठभूमि पर लिखा गया उपन्यास है जिसकी कथावस्तु असामान्य प्रकार की है । पूर्वजन्म और भावी जन्म के कल्पनात्मक चित्र इस कृति में कर्म और संस्कारोंके आधार पर प्रस्तुत किये गए हैं । इसमें वासना और प्रेम का संघर्ष अध्यात्मिक फलक पर चित्रित किया गया है और अंत में प्रेम द्वारा ही मानसिक शांति का लोक-प्रचलित आदर्श मार्ग बताया गया है । अतिशय चमत्कारिकता होने के कारण यह उपन्यास अन्य उपन्यासों की भाव-गरिमा को छू नहीं सका है ।
२८८४ ईसा पूर्व

२८८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भभुआ

भूगोल

भभुआ 25.05०N 83.62०E पर स्थित है। यह ७६ मीटर की औसत ऊचाई पर स्थित है। भभुआ को "भबुआ" नाम से भी जाना जाता है। यह २६ वार्ड में विभक्त है।

यातायात

बस, छोटी गाडीया और टेमपो से पहुंचा जा सकता है।

दर्शनीय स्थल

मां मंडेश्वरी मंदिर, गुप्ता धाम, तील्हाढ कुंड, बकतियार खान का मकबरा इत्यादि दर्शनीय स्थल है।

शिक्षा

शिक्षा हेतु विद्यालय एवं महाविद्यालय का प्रावधान है।